Det lille hotel, Aa Mølle, der ligger ud til Mariagerfjord, er begæret konkurs, efter manglende lønudbetalinger, det skriver Nordjyske.

Tilbage i 2009 overtog ægteparret Vangsted Aa Mølle, men nu, blot lidt over et år senere, er det lille hotel gået i betalingsstandsning og er begæret konkurs efter manglende lønudbetalinger. - Det sluttede reelt, da vi ikke kunne udbetale løn til vores tre ansatte sidste gang. Vi må erkende, at vi ikke kan fortsætte. Vi kan ikke få budgettet til at hænge sammen, og nu går vi ind i lavsæsonen, hvor vi ikke kan forvente, at det bliver bedre, siger Bettina Vangsted til Noredjyske. Det korte hotel-eventyr har kostet parret to millioner kroner.